शिल्पा शेट्टी से योग सीखने के लिए आज और कल होंगे रजिस्ट्रेशन
सिटी रिपोर्टर } बॉलीवुडएक्ट्रेस शिल्पा शेट्टी जल्द ही जयपुराइट्स को योग के साथ वैलनेस मंत्र देंगी। मौका होगा 18 एवं 19 मार्च को आयोजित होने जा रहे योगा सेशन का जो कि रामबाग सर्किल स्थित एसएमएस इन्वेस्टमेंट ग्राउंड में किया जाएगा। दो दिवसीय योग शिविर में शिल्पा शेट्टी 18 मार्च के सेशन में महिलाओं को योग सिखाएंगी वहीं 19 मार्च को ये फिटनेस सेशन सभी के लिए होगा। इस आयोजन में शहर की 20 से अधिक प्रतिष्ठित संस्थाएं एवं महिला क्लब संस्थाएं सहभागिता प्रदान कर रही हैं एवं अन्य इच्छुक संस्थाएं भी अपनी सहभागिता दे सकती हैं। लगभग 5000 से भी अधिक लोग प्रतिदिन इस कार्यक्रम में हिस्सा लेंगे। इस आयोजन को भव्य बनाने के लिए विशेष तैयारियां की जा रही हैं।
योग एवं स्वास्थ्य निर्माण संस्थान के अध्यक्ष मित्रोदय गांधी आयोजन समिति के अध्यक्ष अनुराग शर्मा ने बताया कि जयपुराइट्स के उत्साह को देखते हुए आज और कल रजिस्ट्रेशन के लिए 6 अलग-अलग स्थानों पर कैम्प लगाए जाएंगे। गौरतलब है कि संस्था द्वारा आयोजित यह योग शिविर पावर्ड बाय दैनिक भास्कर है। इस योग शिविर में हिस्सा बनने के लिए जयपुराइट्स रविवार और सोमवार को रजिस्ट्रेशन करा सकते हैं। इसके लिए रजिस्ट्रेशन कैम्प सेंट्रल पार्क, जवाहर सर्किल, मानसरोवर स्थित टैक्नॉलाजी पार्क, मानसरोवर स्थित रोज गार्डन, राजापार्क स्थित भगतसिंह पार्क शास्त्री नगर स्थित योगा पीस सेंटर और जनपथ स्थित यूथ हॉस्टल पर लगाए जाएंगे। रजिस्ट्रेशन सुबह 7 से 10 बजे तक कराए जा सकते हैं।
hin_Deva hin_Deva hin_Deva